Pappenheim

Pappenheim er et område i Trondheim på sletten under Kristiansten festning. Pappenheim er opprinnelig et folkelig navn på arbeiderboligene på Kristianstenssletta som ble oppført fra 1916 til 1920.Bratberg, Terje (1996): Trondheim byleksikon, Kunnskapsforlaget, s. 57

Pappenheim var i utgangspunktet et provisorium som skulle bebygges med større og mer solide hus etter hvert. Men her som på mange andre steder i byen ble det provisoriske gradvis permanent av seg selv. I likhet med flere tradisjonelle arbeiderklassestrøk i Trondheim, som Ilsvika, Bakklandet, Lademoen og Møllenberg er boligene nå betydelig oppgradert til en god standard mens den opprinnelige stilen i stor grad er bevart. Teoriene rundt opphavet til benevnelsen Pappenheim er mange, men trolig er navnet en kombinasjon av uttrykket pappenheimer og en humoristisk harselas over områdets opprinnelige mangelfulle byggestandard, at pappmateriale brukt som isolasjon eller at papp ble benyttet til taktekking.Tiller, Per Olaf (1998): Møllenberg på Rosenborg og Bakke, Pax forlag, Oslo, s. 41. ISBN 82-5302-025-2Baustad, Torbjørn (1999): Unge år i gamle Trondhjem, Snøfugl, Melhus,  s. 44. ISBN 82-7083-234-0

Med sin sentrumsnære beliggenhet mellom Bakklandet i vest, Møllenberg i nord, Kristiansten festning i øst og Singsaker i syd, er Pappenheim nå et av Trondheims mest attraktive boområder.

 Referanser 

Eksterne lenker
 Pappenheim 100 år - Artikkel av Erlend Lund NTNU Universitetsbiblioteket
 Pappenheim på nrk.no

Kategori:Bosetninger i Trondheim
Kategori:Østbyen (Trondheim)
Kategori:Hagebyer i Norge